Tower Bridge, Llundain

Cyfuniad o bont siglog a phont grog yn Llundain, Lloegr yw Tower Bridge, sydd yn croesi'r Afon Tafwys. Daw'r enw o'r tŵr enwog sydd gerllaw, Tŵr Llundain. Cysylltai ardal y Borough i'r de â chanol Dinas Llundain i'r gogledd. Ar ôl iddi agor ar 30 Mehefin 1894, daeth yn arwyddlun o Lundain yn fuan. Mae ei delwedd mor gyfarwydd ledled y byd nes bod dieithriaid yn aml wedi tybio mai Pont Llundain ydoedd hon. Mewn gwirionedd, mae Pont Llundain yn bont llawer llai trawiadol ymhellach i fyny'r afon.